Roberts Boženīks
Roberts Boženīks (slovāku: Róbert Boženík; dzimis 1999. gada 18. novembrī) ir Slovākijas futbolists, kurš spēlē uzbrucēja pozīcijā un pārstāv Slovākijas futbola izlasi. Kopš 2023. gada Boženīks spēlē Portugāles Premjerlīgas komandā Boavista. Iepriekš spēlējis Slovākijas komandā Žilina, Nīderlandes komandā Feyenoord un Vācijas komandā Fortuna Düsseldorf. Slovākijas futbola izlases rindās debitējis 2019. gadā. Pārstāvējis izlasi 2020. un 2024. gada Eiropas čempionātā.